Növekedett a Matusz-Vad Zrt. harmadik negyedévi árbevétele
A gyõri székhelyû Matusz-Vad Zrt. árbevétele a harmadik negyedévben 31,5 százalékkal nõtt a tavalyi év hasonló idõszakához képest, és megközelítette a kétmilliárd forintot - mondta Tanos Klaudia kommunikációs munkatárs.
A fagyasztott vadhús kereskedelmével foglalkozó vállalat mennyiségben még ennél is nagyobb mértékû fejlõdést ért el: a kiszállított árumennyiség 40 százalékkal haladta meg a tavalyi harmadik negyedéves eredményt.
A cég az idén a tavalyi több mint 5,4 milliárd forintos forgalom szinten tartását tûzte ki célul, az eddigi eredmények azonban arra utalnak, hogy felülmúlják a tavalyi árbevételt, amely 12 százalékkal volt magasabb a 2008-as forgalomnál. A cég az év folyamán folytatta a külföldi terjeszkedést. Szlovákiai franchise-partnere mintegy 500 ezer eurós forgalmat bonyolított az elmúlt három hónapban, 40 százalékkal többet, mint tavaly ugyanebben az idõszakban.
A lendületes fejlõdés köszönhetõ annak is, hogy a vállalat megjelent Szlovákia keleti felében is. Beruházásokra ugyancsak sor került a franchise partnernél: a gépkocsiparkot három teherautóval bõvítették, területi képviselõik pedig megkezdték az egyedi fejlesztésû, központi IT-rendszerrel kompatibilis iPhone szoftver használatát, amelyet a Matusz-Vad Zrt. több mint egy éve alkalmaz Magyarországon. Emellett várhatóan a jövõ év elsõ felében elkészül a galántai székhelyû szlovák társcég keleti raktárbázisa Presovban.
Dinamikusan bõvült az osztrák piac a harmadik negyedévben. A kiszállítások mértéke a tavalyi bázis hat-nyolcszorosára nõtt Bécsben és Burgenlandban. A havi átlag forgalom 140-150 ezer euró körül mozgott. A vevõi kör havonta 30-40 új partnerrel bõvül, ezért a cég újabb szállítóautóval egészítette ki az osztrák flottát, és növelte a területi képviselõk számát.
A Matusz-Vad Zrt. Gyõrött új hûtõház építését tervezi. A létesítmény az egyik legfõbb stratégiai célt, a választék bõvítését szolgálná. A vállalat törekszik új termékek bevezetésére, a meglévõ termékeknél pedig változatosabb kiszereléssel kíván alkalmazkodni a piaci igényekhez.
nyugatmagyargazdasag nyugatmagyar gyõrirégió